শিক্ষামন্ত্রী ব্রাত্য বসুর গ্রেফতারের দাবি করল SFI

কলকাতা: শিক্ষামন্ত্রী ব্রাত্য বসুর (Education Minister Bratya Basu)  গ্রেফতারের দাবি (Arrest) করল SFI। সংগঠনের রাজ্য সম্পাদক দেবাঞ্জন দে এই দাবি করার পাশাপাশি, সোমবার গোটা রাজ্যে বিশ্ববিদ্যালয়ের ছাত্র ধর্মঘটের ডাক দিয়েছেন। সোমবার উচ্চ মাধ্যমিক পরীক্ষা সত্ত্বেও তারা ধর্মঘটের সিদ্ধান্তে অনড় এসএফআই। তাঁর অভিযোগ, বহিরাগতদের এনে যাদবপুর ক্যাম্পাসে (Jadavpur University)  শনিবার পড়ুয়াদের ওপর হামলা করা হয়।

হামলাকারীদের মধ্যে কলকাতা বিশ্ববিদ্যালয়ের বিতর্কিত ছাত্র অভিরূপ চক্রবর্তী ও মধ্যমগ্রামের     এক ছাত্র অর্ঘ্য নন্দিকে তাঁরা চিহ্নিত করেছে বলে দাবি এসএফআই নেতৃত্বের।

আরও পড়ুন: যাদবপুরে বিক্ষোভের মুখে ব্রাত্য! কেমন আছেন শিক্ষামন্ত্রী?

শনিবারের ঘটনায় মন্ত্রীর গাড়িতে হামলা বা, ওয়েবকুপার সদস্যদের নিগ্রহের অভিযোগ অস্বীকার করে এসএফআই।

তবে, শিক্ষামন্ত্রী যে যাদবপুরের এসএফআই প্রতিনিধিদের ছাত্র সংসদ নির্বাচনের দাবি নিয়ে আলোচনা করেছিলেন, তা স্বীকার করেছেন, JU এর নেতা, শুভজিত রায়ের। তাঁর মতে, আন্দোলনরত বাকি ছাত্র সংগঠনের নেতাদের সঙ্গে আলোচনা করার দাবিতে, মন্ত্রীর গাড়ি অবরোধ করা হয়েছিল। ব্রাত্য বসুর গাড়ি বৈধতা নিয়েও প্রশ্ন তোলেন এসএফআই নেতারা।

গাড়ির বনেটে উঠে হামলা করার বিষয়টিও মানতে চায়নি এসএফআই। তাদের সাফাই , গাড়ি না থামিয়ে অবরোধকারীদের ওপর দিয়ে চালানোর চেষ্টা হলে চলন্ত গাড়িতে ওই ছাত্র উঠে পড়ে। উত্তরপ্রদেশের লখিমপুর কাণ্ডের সঙ্গে এই ঘটনার সাদৃশ্য রয়েছে বলেও দাবি তাদের।

দেখুন অন্য খবর: