স্বচ্ছতার সঙ্গে SSC পরীক্ষা হয়েছে: ব্রাত্য বসু

ওয়েবডেস্ক- স্বচ্ছতার সঙ্গে SSC পরীক্ষা হয়েছে বলে সাংবাদিক বৈঠক থেকে জানালেন শিক্ষামন্ত্রী ব্রাত্য বসু (Education Minister Bratya Basu) । এদিন তিনি বলেন, পরীক্ষায় বসেছে ৯৩ শতাংশ আবেদনকারী। দু দফায় শেষ হল এসএসসি পরীক্ষা। গত ৭ সেপ্টেম্বর যারা পরীক্ষা দিয়েছিল, তাদের মধ্যে বেশিরভাগই বিশেষভাবে সক্ষম ছিল। তাদের জন্য আলাদা সময় দেওয়া হয়েছে। এদিন শিক্ষামন্ত্রী বলেন, দু দফাতেই ভিন রাজ্য থেকে পরীক্ষার্থীরা পরীক্ষায় বসেছেন। ৭ সেপ্টেম্বর ৩১ হাজারের বেশি ভিন রাজ্য থেকে পরীক্ষায় বসেছে। ১৪ সেপ্টেম্বর ১৩ হাজার ভিন রাজ্য থেকে পরীক্ষা দিতে এসেছে।

সাংবাদিক বৈঠক থেকে ব্রাত্য বসু বলেন, যারা প্রতিবাদী ছিলেন তাদের শুভেচ্ছা, একটু সময় লাগল, তারা পরীক্ষা দিয়েছেন। ভিন রাজ্যের কোনও অধিবাসীকে তো আমাদের মুখ্যমন্ত্রী অপমান করেননি। বাংলা বলার জন্য আক্রমণ করা অপমান করা হচ্ছে। বাইরে থেকে কেউ এলে কেন অপমান করব?

শিক্ষামন্ত্রী জানান, নভেম্বরে ইন্টারভিউর প্যানেল প্রকাশিত হবে। আজ পরীক্ষা দিয়েছে ২,২৯,৪৯৭জন। ৫ লক্ষ ৬৫ হাজার নবম থেকে দ্বাদশ মোট পরীক্ষার্থী সংখ্যা ছিল। কিন্তু আজ পরীক্ষা দিয়েছে মানে বসেছে ২ লক্ষ ৪৬ হাজারের মধ্যে ২ লক্ষ ২৯ হাজার ৪৯৭ জন। মানে ৯৩ শতাংশ। ৩১০০০ নবম ও দশম ভিন রাজ্যের পরীক্ষার্থী। ১৩৫১৭ একাদশ ও দ্বাদশ ভিন রাজ্যের পরীক্ষার্থী। ৫৬৫০০০ মোট পরীক্ষার্থীর ৩১০০০ এর কিছু বেশি ভিন রাজ্যের। ১৪৫১৭ আজ ভিন রাজ্যের যার মধ্যে বিহার ও ইউপি থেকে।

ব্রাত্য বসু বলেন, আজ ৯৩ শতাংশ পরীক্ষা দিয়েছে। ৩১২০ জন বিশেষ ভাবে সক্ষম। ২৯৯১৫২ জন (৯১.৬২ শতাংশ) পরীক্ষা দিয়েছে ৭ সেপ্টেম্বর। সুষ্ঠু ভাবে শেষ হয়েছে শিক্ষক নিয়োগ পরীক্ষা।

দুবছর ধরে নানা ঘাত প্রতিঘাতের মধ্যে দিয়ে এই পরীক্ষা শেষ পর্যন্ত সম্পন্ন হয়েছে।

নবম দশম পরীক্ষায় আবেদন করেছিল ৩ লক্ষ ১৯ হাজার ৯৬১ জন। পরীক্ষায় বসেছেন ২ লক্ষ ৯৩ হাজার ১৯২ জন। শতাংশের নিরিখে ৯১.৬২ শতাংশ। এর মধ্যে বিশেষভাবে সক্ষম পরীক্ষার্থীর সংখ্যা ৪৬৫৮।
তার মধ্যে ভিজুয়ালি চ্যালেঞ্জ ৭৮৯ জন পরীক্ষার্থী রয়েছে। একাদশ দ্বাদশ শ্রেণিতে আবেদন করেছিল দু লক্ষ ৪৬ হাজার ৫৪৩ জন। তার মধ্যে ৩১২০ জন বিশেষ ভাবে সক্ষম‌ । ভিসুয়ালি চ্যালেঞ্জ ৬৫৩ জন।শতাংশের নিরিখে পরীক্ষায় বসেছে ৯৩%। ২ লক্ষ ২৯ হাজার ৪৯৭। নবম দশম একাদশ মিলিয়ে মোট পরীক্ষার্থীর সংখ্যা ছিল ৫ লক্ষ ৬৫ হাজার কিছু বেশি। নবম দশমে মডেল কোশ্চেন আপলোড করা হবে ১৬ তারিখ। আর একাতশ দ্বাদশ শ্রেণীর মডেল কোশ্চেন আপলোড করা হবে কুড়ি তারিখ। নবম-দশম শ্রেণিতে ভিন রাজ্য থেকে পরীক্ষা দিয়েছে ৩১ হাজার ৩৬২ জন। একাদশ দ্বাদশ শ্রেণিতে পরীক্ষা দিয়েছে ১৩,৫১৭ জন।
মোট ভিন রাজ্য থেকে পরীক্ষা দিয়েছে ৪৪ হাজার ৮৭৯।

উল্লেখ্য, আজ ছিল এসএসসি নিয়োগ পরীক্ষা। শীর্ষ আদালতের নির্দেশ মেনে শিক্ষক নিয়োগ পরীক্ষা নিচ্ছে স্কুল সার্ভিস কমিশন (School Service Commission)। গত ৭ সেপ্টেম্বর প্রথম দফার পর আজ রাজ্যের দ্বিতীয় দফারএকাদশ ও দ্বাদশ শ্রেণির শিক্ষক নিয়োগ পরীক্ষা। প্রায় পরীক্ষা হয়েছে ৪৭৮ কেন্দ্রে। এসএসসি পরীক্ষা যাতে নির্বিঘ্নে সম্পন্ন হয়, তার জন্য প্রথম থেকে তৎপর থেকে পুলিশ প্রশাসন।

আরও পড়ুন- আজ এসএসসির দ্বিতীয় দফা, একাদশ-দ্বাদশ শ্রেণিতে শিক্ষক নিয়োগের পরীক্ষা

কমিশনের চেয়ারম্যান সিদ্ধার্থ মজুমদার (Siddhartha Majumdar) স্পষ্টভাবে জানিয়ে দেন, গত সপ্তাহে নবম-দশম পরীক্ষার জন্য যে নিয়ম কার্যকর ছিল, সেই একই নিয়ম মানতে হবে একাদশ-দ্বাদশ পরীক্ষার্থীদেরও। পরীক্ষা শুরু হয় দুপুর ১২ টায় চলে দুপুর দেড়টা পর্যন্ত। যে যে নিয়মগুলি থাকে সেগুলিই কার্যকর ছিল। যেমন অ্যাডমিট কার্ড অবশ্যই থাকতে হবে। স্বচ্ছ কলম (নীল বা কালো কালি), স্বচ্ছ জলের বোতল এবং নথি রাখার জন্য স্বচ্ছ ফাইল বা ফোল্ডার নিয়ে পরীক্ষাকেন্দ্রে প্রবেশের অনুমতি ছিল। অপরদিকে মোবাইল ফোন, ইলেকট্রনিক গেজেট, অন্যান্য মূল্যবান সামগ্রী নিয়ে পরীক্ষাকেন্দ্রের প্রবেশের অনুমতি ছিল না।

দেখুন আরও খবর-